NaiveNeuron/SloPal huggingface dataset:
Vaľová, Jana, poslankyňa NR SR (2013-03-15):
Ďakujem veľmi pekne. Pán kolega, keby ste mi ešte nechal ten pozmeňujúci návrh č. 2, lebo keď ste ho päťkrát zopakoval, aby som si ho aj zapamätala, mala ho aj písomne. Ďakujem vám pekne. Ja by som sa len dotkla trošku tej nezamestnanosti, v ktorej sa tak takpovediac, že ja si myslím, že sa v nej boríme všetci a všetkých nás to trápi. A pripomeniem, že Slovensko neni samostatný, tak silne ekonomický štát, ale, bohužiaľ, je v eurozóne a všade vidíme, že najväčšia nezamestnanosť je historicky najväčšia v eurozóne. Neberiem to ako výhovorku, ale porovnám zmenu Zákonníka práce. Keď si spomínate, pán kolega, my sme sa tu dvaja preli, dokonca sme sa stavili, dodnes ste ešte stávku nevyrovnal, musím povedať. Keď v roku 2000 zmenili ste Zákonník práce a v roku 2012, vlastne keď váš Zákonník bol už účinný, pretože ste ho menili 1. 9., ak sa nemýlim, 2011, ste tvrdili, že nezamestnanosť po zmene vášho Zákonníka práce po roku a pol, dodal ste pol roka potom ešte, preto bolo po roku, klesne pod 10 %. V roku 2011 do roku 2012 nezamestnanosť stúpala o 0,61 percentuálneho bodu a išla až na 13,94. Takže znamená, že, viete, práve tie opatrenia prichádzali vaše do účinnosti, a preto ja chápem plne, že je vysoká nezamestnanosť, my sme menili Zákonník práce 1. 1. 2013 napríklad a teraz aj robíme opatrenia pre mladých ľudí, snažíme sa tie peniaze, ktoré sme nevyčerpali z Európskej únie, aby sme ich poskytli na tú, vlastne na tú zamestnanosť. Takže skutočne môžme po roku, ako vy hovoríte, po roku a pol, opakujem len vaše slová, hodnotiť to, čo my teraz prijmeme, či to skutočne bude mať takýto vplyv. Lebo skutočne do toho roku 2012 to vaše opatrenie, ten váš Zákonník práce alebo vaše opatrenia prinášali nejaké to ovocie. Takže nebola to pravda, že ten Zákonník práce tak vysoko vplýva, pretože ani vám sa to nepodarilo pod 10 %. A uvidíme, ako budú vplývať opatrenia. Čiže ja by som to skutočne hodnotila po roku, aby sme si tu nehádzali ten horúci zemiak.
Bugár, Béla, doterajší podpredseda NR SR (2012-04-04):
Daniel Lipšic.
Bugár, Béla, podpredseda NR SR (2010-10-19):
Pani spravodajkyňa, toto nemôžu mať na stole.
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 144 poslancov, za 143, proti 1, nikto sa nezdržal. Konštatujem, že sme tento návrh schválili. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší, tlač 939, bod 9 schváleného programu. Nech sa páči, pán poslanec Matejička, z gestorského výboru. (Hlasovanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony , tlač 939.)
Kmec, Stanislav, poslanec NR SR (2019-05-16):
Ďakujem. Vážená predsedajúca, vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony (tlač 1420.) V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Návrh spĺňa všetky náležitosti podľa rokovacieho poriadku a Legislatívnych pravidiel tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 17. júna 2019 a v gestorskom výbore do 18. júna 2019. Pani predsedajúca, otvorte, prosím, všeobecnú rozpravu.
M. Dzurinda, poslanec: (2007-07-02):
No a teraz k veci. Pasáž, ktorá mňa najviac zaujala vo vystúpení kolegu Ivanča, bola tá, keď hovoril, že ak vlastne pán minister niekomu pomohol, tak to boli distribučné firmy. Spomínal tuším nákup oftalmologických prístrojov. Pán kolega Ivančo, ja by som ocenil, keby si tú pasáž mohol zopakovať alebo príp. ju obohatiť, doplniť niektoré nové skutočnosti, lebo ma to veľmi zaujalo.
Sopko, Miroslav, poslanec NR SR (2017-09-07):
Ďakujem za slovo, pán predsedajúci. Vážený pán poslanecký kolega Poliačik Martin, spomínal si vtip, pridám ešte jeden. Na začiatku 70. rokov počas normalizácie sa hovorilo v Československu, že budeme mať ministerstvo námorníctva. – Načo? – pýtal sa človek. – A prečo nie? – Veď Československo nemá more. – No ale veď ministerstvo spravodlivosti predsa máme. A slovo spravodlivosť tu párkrát zaznelo. Slovo spravodlivosť, ktorej obsah sa kamsi stratil. Podobne som na teba reagoval aj pri predchádzajúcom odvolávaní a vtedy som spomínal niekoľko stupňov šikany, ako prebieha v rôznych pracoviskách. Na tomto pracovisku viditeľne podľa všetkých znakov došlo k piatemu stupňu, kedy už samotní všetci zapojení vnímali to, čo sa okolo nich deje ako bežnú normu. Najhoršia vec, čo sa nám môže všetkým tu stať, je, keď si budeme nahovárať, že to, čo sa nám v tejto krajine, v našom Slovensku deje, je úplne bežná norma. Že toto je úplne v poriadku. Chceme skúšku správnosti? Pozrite sa na mladých ľudí. Utekajú preč. Odchádzajú študovať, odchádzajú žiť. Môžeme si nahovárať, že je tu všetko v poriadku, že údaje sú perfektné, alebo sa všetci pozrieme pravde do očí a okamžite začneme veci meniť. Minister mal možnosť konať a mal konať. Bolo to na ňom.
Ľ. Vážny, minister dopravy, pôšt a telekomunikácií SR: (2006-10-17):
Návrh zákona bol vypracovaný z dôvodu potreby zavedenia spravodlivého, akceptovateľného a účinného spoplatnenia užívateľov vymedzenej cestnej infraštruktúry a harmonizácie právneho poriadku Slovenskej republiky v tejto oblasti s právom Európskych spoločenstiev. Návrh zákona ustanovuje nové úpravy právneho prostredia a právnych podmienok, ktoré zabezpečia interoperabilitu mýtnych systémov v rámci Spoločenstva a budú základným podkladom aj pre podmienky na jeho technickú realizáciu na Slovensku. Pôjde o zavedenie nového systému spoplatnenia podľa prejazdenej vzdialenosti bez zastavenia vozidla, tzv. elektronický výber mýta, ktorý sa bude týkať vozidiel o hmotnosti nad 3,5 tony. Pre vozidlá do 3,5 tony zostane naďalej povinnosť úhrady za užívanie vymedzených úsekov diaľnic, ciest pre motorové vozidlá a ciest I. triedy formou zakúpenia nálepky. Zavedenie spravodlivejšieho spoplatnenia diaľnic pre vozidlá nad 3,5 tony, takisto ciest pre motorové vozidlá a ich súbežných paralelných ciest je riešenie financovania rozvoja ciest priamymi užívateľmi a hlavne tými, ktorí ju najviac zaťažujú a znehodnocujú, to znamená nákladné vozidlá nad 3,5 tony, a zároveň zhoršujú životné prostredie. Navrhovaná právna úprava je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná, ako aj s právom Európskych spoločenstiev a Európskej únie. Návrh zákona nemá finančný a ekonomický, environmentálny vplyv ani vplyv na zamestnanosť a podnikateľské prostredie a nebude mať vplyv na štátny rozpočet, rozpočty obcí alebo rozpočty vyšších územných celkov. Vážené panie poslankyne, páni poslanci, zároveň vás žiadam o podporu tohto návrhu zákona v prvom čítaní. Ďakujem za pozornosť.
Blanár, Juraj, podpredseda NR SR (2022-10-19):
Teraz nás pán spravodajca Peter Kremský z výboru pre financie a rozpočet bude informovať o spravodajskej informácii.
A. Belousovová, podpredsedníčka NR SR: (2007-06-20):
Vážení páni poslanci, panie poslankyne, keďže je 12.00 hodín, chcem sa opýtať, či je všeobecný súhlas, aby sme dokončili ešte tento bod. Ďakujem. Takže teraz prosím určeného spoločného spravodajcu z výboru pre financie, rozpočet a menu pána poslanca Michala Lukšu, aby informoval Národnú radu o výsledku rokovania výborov o tomto návrhu vlády. Nech sa páči.
Bugár, Béla, podpredseda NR SR (2019-12-04):
Prezentujme sa a hlasujme. (Hlasovanie.) Prítomných 125 poslancov, za 72, proti 1, zdržalo sa 39 a nehlasovali 13. Návrh sme schválili. Ešte výbory.
J. Laššáková, poslankyňa: (2004-05-14):
Navrhujem preto, aby ste, pán predsedajúci, dali hlasovať najprv o bode 1 spoločnej správy.
P. Paška, predseda NR SR: (2007-09-20):
Otváram rozpravu. Písomne sa za klub Kresťanskodemokratického hnutia prihlásila pani poslankyňa Monika Gibalová. Nech sa páči, máte slovo.
Jurinová, Erika, poslankyňa NR SR (2017-06-20):
Ďakujem veľmi pekne. No, ja som, bohužiaľ, celý ten príspevok, pán kolega, nepočula. Prišla som, keď ste hovorili o tých trestných činoch extrémizmu. Predpokladám, že sa to točilo okolo zmeny zákona, Trestného zákona, ktorý bol prijatý v nedávnej dobe. V tejto veci som taká veľmi opatrná, pretože si naozaj sama neviem celkom dobre predstaviť možnože tie ďalekosiahle dôsledky, ktoré zmena tohto Trestného zákona, alebo Trestného zákona v tejto veci môže mať. Na druhej strane si úplne uvedomujem, že častokrát taká bezbrehá voľnosť a otvorenosť nás privedie k tomu, že sa nám tu rozmnožia naozajstné extrémistické nálady. Takže v tomto možno nie som celkom zajedno. Tak by som aj vysvetlila náš postoj alebo viacerých mojich kolegov aj práve pri hlasovaní o tomto návrhu zákona, že na jednej strane si uvedomujem dôležitosť konať, keď len počujeme o niečom nedobrom, a zároveň si uvedomujem, že s tou slobodou slova, slobodou prejavu je to také ošemetné. Chcem hájiť slobodu prejavu, ale chcem, aby ľudia dokázali niesť aj zodpovednosť za všetko, čo hovoria, čo konajú, čo páchajú a čím aj ovplyvňujú negatívnym spôsobom svoje, svoje okolie. Ďakujem pekne.
K. Tóthová, poslankyňa: (2006-02-02):
Ale pozrime si, aká je situácia občana. Do akej situácie my občana s takouto legislatívou dostávame? Do hroznej! Jeho podľa zákona neospravedlňuje neznalosť zákonov. Vážení, ako sa má v tom občan vyznať, keď zákon sa týka, ja neviem, ja to farebne nazvem, farby červenej a on netuší, že niečo je tam aj o fialovom, poprípade aj o bledomodrom. Takže ako sa má on orientovať, ak napríklad nemá internet a neprečíta si platné právne predpisy v úplnom znení z ASPI alebo z iného zdroja? Čiže berme tu aj nielen otázku legislatívnych pravidiel, ktorá je veľmi dôležitá, ale dbajme aj na občanov.
Krajniak, Milan, dočasne poverený minister práce, sociálnych vecí a rodiny SR (2023-03-23):
Ak môžem zareagovať, pán poslanec, môžte dostať akékoľvek podrobnejšie informácie, než som vám teraz povedal ja, ale z hľadiska procesu určite to kľúčové teraz, čo je, lebo aj z ľudského hľadiska som vám chcel odpovedať čo najnormálnejšie, preto som aj komunikoval s pánom podpredsedom vlády Holým, ktorý mi povedal, že jediné vlastne, čo teraz, ako je tá notifikácia z EK-čky, pretože vlastne dvoch investorov máme, tí aktuálne si upresňujú projekty, ktoré chcú buď kúpiť, alebo rozbehnúť. A keď hovorím o projektoch, tak tam platí to, čo som hovoril, že môže to byť že výstavba nových bytov, alebo už existujúce byty a pravdepodobne to bude kombinácia všetkého tohoto, že niekde to bude na zelenej lúke od začiatku, niekde to bude, že niekto už začal realizovať nejakú výstavbu a tá je v nejakej fáze výstavby, ale máme informácie aj o tom, že sú to aj niektoré hotové nájomné byty, ktoré by mali byť zaradené vlastne v lete do tohto systému.
Laššáková, Jana, podpredsedníčka NR SR (2015-02-04):
Na vystúpenie pána poslanca s faktickou poznámkou pán poslanec Kadúc. Končím možnosť prihlásiť sa s faktickými poznámkami. Nech sa páči, pán poslanec, máte slovo.
Sulík, Richard, predseda NR SR (2011-02-04):
Ďakujem pekne. Slovo má pán poslanec Senko.
Glváč, Martin, podpredseda NR SR (2019-10-24):
Pán poslanec, chcel by som vás upozorniť, máte reagovať na predrečníka. Porušujete...
Zmajkovičová, Renáta, podpredsedníčka NR SR (2012-09-25):
Pán poslanec, prosím vás, reagujte na pána poslanca Matoviča.
Čepček, Martin, poslanec NR SR (2022-05-03):
Ďakujem pekne. Pán poslanec, ďakujem za vaše vystúpenie. Myslím, že bolo vecné, tak ako vždy. Dobre ste povedali, že my sa tu nebavíme o klasickej väzbe, že je niekto odsúdený a ide na väzbu, ale my sa tu bavíme o kolúznej väzbe. A kolúzna väzba po tak dlhom čase je v podstate nezmysel. V tomto celom mi napáda jedna vec, že už sa asi každý bude báť vyhrať voľby, lebo zosnovanie zločineckej skupiny môžu našiť teda takmer každému, aj súčasnej vláde bez ohľadu na to, že si nominuje štátnych tajomníkov, že si nominuje riaditeľov sekcie atď. atď. No a ovplyvňovať svedkov po štyroch, piatich, šiestich, siedmich, ôsmich rokoch, no to sa mi nezdá byť vhodné. A keď vidíme, že pán poslanec tu sedí dva týždne v parlamente, už mohli byť tí svedkovia vypočutí. Takže, a takto isto by som hlasoval, keby bol na tom zozname, resp. na tej, na tom uznesení ktorýkoľvek poslanec, či koaličný alebo opozičný, mne je to úplne jedno, kto by tam bol. Ale kolúzna väzba po tak dlhom čase je nezmysel. Ďakujem.
Kollár, Boris, predseda NR SR (2022-03-15):
Teraz vystúpi pán poslanec Tomáš, nech sa páči.
Matovič, Igor, poslanec NR SR (2011-07-07):
Pán poslanec Paška, začali ste vaše vystúpenie s tým, že nechcete byť osobný a nechcete osobne útočiť na niektorých poslancov. Následne možno tretia-štvrtá veta za tým bola o tom, že ste pani poslankyni Aštaryovej povedali, že možno už teraz, odteraz si začne čítať aj pozmeňujúce návrhy, ktoré tu poslanci predkladajú. Myslím si, že práve toto bolo z vašej strany minimálne netaktné od vás ako muža, bolo to od vás hlúpe ako od expredsedu Národnej rady, ale na druhej strane príznačné od vás ako od člena Fico group.
Jurčík, Ľudovít, poslanec NR SR (2011-06-30):
Ďakujem pekne, pán predsedajúci. Máte určite pravdu v tom, že tá situácia pre tých ľudí nie je ideálna. Rozhodne nie je. Ale ja znovu musím pripomenúť aj tú druhú stránku mince a skúsiť si zároveň odpovedať na otázku: odkiaľ majú brať, keď už sa teda bavíme o konkrétnych veciach, odkiaľ majú brať majitelia domov trebárs peniaze na údržbu, na prevádzku, na opravy a možno aj na servis, trebárs výťahu, keď im na to z toho nájomného ani len povedzme z polovičky alebo z tretiny dokonca nevyjde? Ako toto treba riešiť? A títo reštituenti nemajú možnosť ísť za štátom a povedať mu, štát, daj mi peniaze na to, aby som ten dom mohol udržiavať. Lebo štát povie, to je tvoj majetok, tak sa staraj. A keď sa chce starať, tak je obmedzený zákonom. Ako z tohto von? Ďakujem.
Blahová, Natália, poslankyňa NR SR (2011-02-08):
Celok. Jeden bod, jediný bod. (Prerušenie vystúpenia predsedajúcim.)
Bugár, Béla, podpredseda NR SR (2011-09-09):
Pán spravodajca? Nie. Prerušujem rokovanie o tomto bode programu. A pristúpime k ďalšiemu prvému čítaniu, a to o vládnom návrhu zákona o úprave príjmu zo závislej činnosti, tlač 488. Pán podpredseda vlády, nech sa páči, máte slovo. (Rokovanie o vládnom návrhu zákona o úprave príjmu zo závislej činnosti a o zmene a doplnení niektorých zákonov , tlač 488.)
M. Hort, podpredseda NR SR: (2008-03-27):
Nech sa páči, pán Štefanec, máte slovo. Zapnite, prosím vás, pánovi poslancovi Štefancovi mikrofón. Nech sa páči, pán kolega, môžete.
Dostál, Ondrej, poslanec NR SR (2018-10-23):
Upokojte pána poslanca Kvorku, prosím. No. Tento parlament 98 hlasmi schválil pozmeňujúci návrh pána poslanca Madeja, ktorý v skratke znamená toto, ak parlament 98 povedzme tými istými alebo 90 hlasmi v tajnej voľbe zvolí Roberta Fica za ústavného sudcu, tak Robert Fico bude ústavným sudcom. Za toto ste, kolegovia zo SME RODINA – Boris Kollár, hlasovali. Toto ste odobrili. Že za to hlasovali poslanci SMER-u, ktorí to navrhli, je logické. Že za to hlasovali poslanci SNS, no, to ma už tiež nejako neprekvapuje. Neprekvapuje ma ani, že za to hlasovali fašisti, lebo je to proti prezidentovi, tak prečo by nezahlasovali za niečo. Ale ani to by vám nestačilo. Ale stali sa dve prekvapivé veci. Zahlasovali za to poslanci MOST – HÍD, MOST – HÍD, ktorý sa pôvodne tváril, že ide zlepšiť spôsob výberu ústavných sudcov, a teraz jeho poslanci zahlasovali za pozmeňujúci návrh, ktorý spôsob výberu ústavných sudcov reálne zhorší. A zahlasovali za to poslanci SME RODINA, opozičná strana, nie extrémistická, demokratická, spolu s nami, s ostatnými stranami demokratickej opozície sa dohodli na spoločných pozmeňujúcich opozičných návrhoch a potom zahlasovali za smerácko-snsácky paškvil. Lebo to nie je všetko. To nielen len tak, že bude ústavná väčšina a bude Robert Fico ústavným sudcom. Nebude ústavná väčšina, tak potom parlament, a na to už nebude potrebovať 90 hlasov, bude stačiť 76 hlasov, ponúkne napríklad prezidentovi, že si má vybrať z dvojice kandidátov Fico – Kaliňák, a jedného z nich má vymenovať za ústavného sudcu. Lebo to ste schválili. Vy ste neschválili súčasný systém, to druhé kolo. Pán poslanec Madej to tu predložil a ani sa k tomu nejako veľmi nepriznal, že tým zásadne mení spôsob nakladania prezidenta s kandidátmi. Nielen to, že, že ústavnou väčšinou si môže parlament zvoliť, zvoliť priamo ústavných súdov bez toho, aby tam bol potom prezident ako ďalší článok, ale aj to, že pre..., parlament neponúkne prezidentovi v tom druhom kole dvojnásobok kandidátov na prázdne miesta, ale na každé jedno prázdne miesto mu ponúkne dvojicu. Povedzme Fico – Kaliňák. Kolegovia zo SME RODINA, za toto ste zahlasovali? A to už potom nebude vo vašich rukách. Toto chcete podporiť? Takúto zmenu ústavy? A,  kolegovia z MOST – HÍD, ja naozaj, aj keď sme kritizovali ten návrh, s ktorým prišla vláda, tak sme vždy hovorili, že je to zlepšenie oproti súčasnému stavu. Ale vy teraz ste zahlasovali za zhoršenie oproti súčasnému stavu. Vy ste, všetci, čo ste za to hlasovali, ste napľuli do tváre tým, ktorí sa usilovali o zlepšenie výberu ústavných sudcov. (Reakcia z pléna.) Buďte ticho, pán Hrnko, nevykrikujte tu! (Reakcia z pléna.) To je k veci! Áno, že máte byť ticho a nevykrikovať, keď nie ste prihlásený! To je úplne k veci. (Prerušenie vystúpenia predsedajúcim a zaznievanie gongu.)
Pellegrini, Peter, predseda NR SR (2015-01-29):
Pán poslanec Kéry.
Zmajkovičová, Renáta, podpredsedníčka NR SR (2013-03-20):
Ďalší, ktorý vystúpi v rozprave, je pán poslanec Csicsai. Nech sa páči.
P. Paška, predseda NR SR: (2007-06-20):
(Hlasovanie.) 138 prítomných, 56 za, 60 proti, 20 sa zdržalo, 2 nehlasovali. Tento pozmeňujúci návrh sme neprijali. Budeme hlasovať o jeho druhom pozmeňujúcom návrhu.
Zmajkovičová, Renáta, podpredsedníčka NR SR (2012-08-09):
Pán poslanec Mihál.
Pellegrini, Peter, predseda NR SR (2015-02-12):
Pán poslanec Baška.
Zmajkovičová, Renáta, podpredsedníčka NR SR (2014-09-16):
Ďakujem, pán minister. Dávam slovo spoločnému spravodajcovi z výboru pre financie a rozpočet poslancovi Jaroslavovi Demianovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Tomáš, Erik, poslanec NR SR (2018-10-17):
Pán kolega, v prvom rade si myslím, že v rozprave by ste mali naozaj vystupovať k obsahu zákona. To keby sme urobili my, tak už pán Dostál vyskakuje ako čertík z krabičky. Po druhé, nechápem tú osobnosť toho vášho tónu, lebo ja si nepamätám, že by niečo podobné som ja niekedy predviedol k vám. Myslel som si, že autorom takýchto narážok je len Igor Matovič, o ktorom si možno viacerí, alebo väčšina z nás, myslí svoje. Keď už hovoríte o tej pravde, tak vám nejakú pravdu tiež chcem povedať. Pán Poliačik, nestačí si namaľovať tvár inou farbou a tváriť sa, že ste nový politik. Vy ste boli súčasť SaS, organizácie nejakej, o ktorej vám chcem povedať pár právd. Vy ste zamlčali, že šéf tejto organizácie Richard Sulík raňajkoval s Mariánom Kočnerom, popri vymenovávania všetkých hriechov, ste toto zamlčali, túto pravdu, a radil sa o voľbe generálneho prokurátora. Vy aj pán Dostál hovoríte o znásilňovaní ústavy, tak vám chcem pripomenúť dve veci, obom. Po prvé, zatvárali ste ústa poslancom strany SMER – SD, keď sme boli v opozícii, ale hlavne vy, liberál, ste dovolili, aby sa odsúhlasila verejná voľba namiesto tajnej. Pán Dostál a spol. hovorili, že tajná voľba je výdobytok nežnej revolúcie a napokon prispeli k tomu, aby sa hlasovalo o tajnej voľbe. Vaša štvorica, pán Dostál. A vy, ako liberál, pán Poliačik, vy ako liberál ste len potichu sa prizerali na eštebácke praktiky pána Galka, ktorý odpočúval svojich kolegov, zamestnancov, radových občanov a chcel mňa a chcel mňa ako hovorcu opozičnej strany. Takže keď sa chceme baviť o pravde a kto je kto, tak môžme aj takto diskutovať, ale ja naozaj, pán Poliačik, by som sa rád vrátil k obsahu zákona a nebol osobný, naozaj nie.
Galko, Ľubomír, poslanec NR SR (2015-09-16):
Ďakujem pekne. No, Jožko Mikloško, je to vlastne aj odpoveď Štefanovi Kuffovi, ja si to nemyslím, čo sa týka toho zákroku voči kolegovi Hlinovi, ja neviem, či ten zákrok bol adekvátny, alebo nebol adekvátny na to, čo sa tam dialo, to nech vyšetrí inšpekcia, ale ja si nemyslím, že poslanec je niečo viacej ako obyčajný človek. A toto je váš problém, chlapci, obidvoch. Pretože ak takéto niečo by sme chceli nastoliť, tak to môžeme, to sa vrátime že 30 rokov dozadu. Vy nie ste o nič viacej, Štefan, o nič viacej nie si! O nič viacej! A keď raz budeš porušovať zákon a ten policajt sa zachová zákonne a naloží s tebou tak, ako má naložiť, tak ja budem za tým policajtom stáť. A preto som to povedal. Preto som to povedal, že pokiaľ tí imigranti dôjdu sem, a môže sa to stať, a budú tu robiť bordel a nebudú dodržiavať zákony a budú tu prerážať policajné kordóny, tak ja budem za tými policajtami aj za tými vojakmi vždy stáť, pokiaľ budú brániť Slovenskú republiku, pokiaľ budú brániť zákonnosť a budú brániť slovenské predpisy. A ešte k tebe, Štefan, tí imigranti sú povinní si tie naše zákony naštudovať. Však sa pozri v televízii, keď je s nimi diskusia, alebo keď sú s nimi rozhovory, jeden študuje na takej vysokej škole, druhý na tej vysokej škole, to sú vzdelaní ľudia. Tak jednoducho nech si tie zákony naštudujú, prekristapána! Ako neznalosť neospravedlňuje. To je niečo neuveriteľné, že nejakí ľudia si dovolia preraziť na hraniciach policajný kordón zvrchovanej republiky! To neexistuje, aby sme niečo takéto ospravedlňovali. Niekedy je menej viacej, Štefan! Čo sa týka tých našich riešení, kľudne ti ich vysvetlím, lebo si ich evidentne nepochopil.
B. Bugár, podpredseda NR SR: (2003-12-16):
Ďalej pán poslanec Minárik, nech sa páči.
Šeliga, Juraj, podpredseda NR SR (2020-05-14):
Pani poslankyňa Pleštinská.
Fico, Robert, poslanec NR SR (2022-02-08):
To nemyslíte vážne? (Reakcie z pléna.)
S. Kahanec, poslanec: (2009-09-09):
Čo hovoril kolega Miklós. Ja som možno spomínal limity, ale možno sme sa celkom dobre nerozumeli. Ak by bolo po mojom, tak dám stopercentné limity na začiatku. Lebo nie je normálny systém, že stanovujeme percento, ktoré sa ovplyvňuje dínom-dánom. A ak chcem mať jasné pravidlá, tak potom musí platiť pravidlo, ktoré bolo spomínané na začiatku – znečisťovateľ platí. Dodáva tovar, dodáva kelímok, za každý jeden kelímok platí. Dodáva elektrotovar, za každý jeden elektrotovar platí. Čiže toto sú pre mňa jasné pravidlá a toto si myslím, že by malo fungovať. Či to bude formou takou, alebo iným spôsobom sa vymyslí. Tento spôsob ale musí mať jasne stanovené pravidlo, aj keď by som pripustil, že bude nejaké prechodné obdobie do nábehu, ale nemôže to byť spôsobom takým, že sa bude určovať nejakou bulharskou konštantou percento, že koľko bude nejaký limit. Ochranný limit z hľadiska Únie, myslím si, že to je takisto, ako keď stanovujeme emisné kvóty, ale iné, problém CO2 a iných problémov. Tak tam stanovujeme maximálne prípustné hranice. Ale keď majú platiť jasné pravidlá, tak ja zastávam tento názor, že by tam mali byť úplne jasne taxatívne vymedzené poplatky za tieto odpady na začiatku, a nie potom na konci sa starať, že čo s nahromadeným odpadom. Ďakujem pekne.
Grendel, Gábor, podpredseda NR SR (2020-11-05):
S reakciou na faktické poznámky pán poslanec Viskupič.
P. Hrušovský, predseda NR SR: (2005-03-16):
(Hlasovanie.) 133 prítomných, 3 za, 61 proti, 69 sa zdržalo. Návrh sme neschválili. Ďalší návrh.
Osuský, Peter, poslanec NR SR (2014-11-10):
Milá Janka, ja ti ďakujem a dá Boh, ako sa hovorí, bodaj by tvoje slová sväté boli.
Ďuriš Nicholsonová, Lucia, podpredsedníčka NR SR (2019-04-02):
Ďakujem pekne, pán spravodajca. Otváram všeobecnú rozpravu. Za klub SME RODINA sa do rozpravy písomne prihlásila pani poslankyňa Pčolinská, za klub SaS pán poslanec Gröhling, potom ako jednotlivec pán poslanec Miroslav Sopko. Nech páči, pani poslankyňa Pčolinská.
Blanár, Juraj, podpredseda NR SR (2022-10-05):
Pán poslanec bol posledný s faktickou poznámkou pred prerušením schôdze, ktorú teraz prerušujem. A vyhlasujem prestávku do 17.10 h, kedy budeme pokračovať hlasovaním a potom budeme pokračovať vo faktických poznámkach. Ďakujem. (Prestávka.)
Šalitroš, Radomír, poslanec NR SR (2023-11-22):
Ďakujem za slovo. Chcem reagovať na pána Matoviča. Ono v podstate to, čo ste vraveli, pre mňa vyzeralo tak, ako keby ste reagovali sami na seba a na vašu vládu, lebo vy ste mali takmer štyri roky na to, aby ste pripravili nemocnice na tento nový systém, a nič ste nerobili. Sľubovali ste, že do dvoch týždňov budú ľudia môcť sa dostať na operáciu v tej vašej predvolebnej kampani v minulých voľbách a nič ste neurobili. A to, čo teraz viac-menej chceme si odhlasovať, len robíme preto, lebo ste nepripravili tie nemocnice. To znamená, je to vaša, vaša, len vaša chyba. A keď ste tu asi dvadsaťkrát spomenuli Pentu a oligarchiu, tak to je strašný paradox, že Penta nikdy nemala také veľké zisky ako počas vášho vládnutia. Nikdy. Pán váš minister Lengvarský robil veci, kde tá Penta zarábala enormne, hej? Len vám poviem, zisk Penty za rok 2020 bol 134 miliónov euro. Rok potom počas vášho vládnutia 570 miliónov eur. Ďalší rok 483 miliónov euro. Mne to príde tak, že všetky tie vaše komenty by sa dali veľmi ľahko aplikovať na vás. Nehovorím o tom, že počas pána Lengvarského z plánu obnovy v podstate ste zrušili možnosť pre košickú a prešovskú nemocnicu čerpať peniaze na obnovu a zase tie peniaze komu išli? No aj Pente išli. Váš minister dal tej Pente. Ďakujem pekne. (Potlesk.)
Sulík, Richard, predseda NR SR (2010-12-02):
Dobre. Vypnite prosím mikrofón, pánovi Burianovi. Končíme a slovo má ďalší rečník v rozprave pán poslanec Jurčík, nech sa páči.
Sulík, Richard, poslanec NR SR (2013-06-17):
Ďakujem pekne. No, Ivan, je to presne, ako vravíš, že táto vláda nemá záujem to naozaj riadne vyšetriť. Minister Glváč ešte pred tým, ako zbabelo stihol zdrhnúť, tak obvinil Ľuba Galka, že on nevyšetroval a teraz tu kolegovia zo SMER-u si odsúhlasia nejaké podivné rozhodnutie. A ja teda chápem, že je tu aj špeciálna prokuratúra, ktorá sa má tomu venovať, a chápem aj prezumpciu neviny, ale parlamentný výbor je tu v prvom rade na to, aby kládol otázky, aby tlačil na pílu. Ja si myslím, že je to strčenie do piesku, povedať, no veď minister nás má informovať a veď nejak to pôjde, je tu prokuratúra. Nie. Parlamentný výbor a obzvlášť v oblastiach, kde veľké časti informácií sú utajené, by to mal byť práve parlamentný výbor, ktorý využije všetky svoje kompetencie a možnosti a bude sa domáhať odpovedí na otázky, ktoré mu takéto výbor bude klásť. A toto, práve toto sa nedeje, pán Duchoň. Je to skôr snaha zamiesť veci pod koberec a veď nejak to nechať, veď minister nám niečo sľúbil a veď uvidíme. Ďakujem pekne.
Müllerová, Emília, poslankyňa NR SR (2012-06-26):
V rozprave nevystúpil žiaden pán poslanec. Prosím vás, preto, pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) o rokovacom poriadku, prerokovať predložený návrh zákona v druhom čítaní.
Hajko, Jozef, poslanec NR SR (2024-04-17):
Páni kolegovia, ďakujem za vaše poznámky. K pani Vaľovej. Ak ste ma, pani kolegyňa, dobre počúvali, tak tej kritiky tam nebolo až tak veľa. Ja som skôr navrhol nejaké koncepčné riešenie, nie teda ja, ale je to program KDH. Ono sa to zanedbáva dlhé roky. Spomeniem ďalší stupeň decentralizácie. Už len takéto opatrenie by spôsobilo, že samosprávy, ako to aj vidíme, by vedeli účelnejšie využívať a efektívnejšie hlavne prostriedky, s ktorými hospodári dnes vláda. Vláda hospodári šialeným spôsobom. Ja s vami súhlasím, ale nie je to len otázka posledných rokov, je to otázka skutočne možno, možno aj desaťročí. Tento štát ešte sa nedožil toho, že by bol v prebytkovom hospodárení, stále ideme na dlh. K poznámke pána Janasa, čo sa týka komunál... poplatkov za komunálny odpad, ja som to presne povedal, že to sú účelovo viazané peniaze, takže ste ma asi slabo počúvali. Čo sa týka výšky tých daní z nehnuteľností, podnikateľská aliancia Slovenska robí už niekoľko rokov porovnávanie výšky daní a dvíhajú sa. Buď, neklesajú určite, ale dvíhajú sa už niekoľko rokov. Takže ten základ už je v mnohých, v mnohých prípadoch už dnes veľmi vysoký. A ešte predsa len sa k, mám chvíľku času, vrátim k poznámke pani poslankyne Vaľovej. Tie odstupné, ja neviem, ako to je v prípade vašich primátorov a starostov, ale tie odstupné čiastky sú často definované v kolektívnych zmluvách. A dokonca sú tam, sú definované za čias, keď tí ľudia tam vôbec ešte nesedeli. Takže často sa len preberá to, čo bolo v minulosti.
Bugár, Béla, podpredseda NR SR (2018-09-13):
Ďakujem pani ministerke. Ďalšiu otázku položil pán poslanec Klus ministrovi zahraničných vecí a európskych záležitostí: „Vážený pán minister, v súvislosti s vážnymi podozreniami ohľadne únosu vietnamského občana mi dovoľte opýtať sa vás nasledovné: Či a keď tak, kedy a v akej podobe sa MZVaEZ SR plánuje ospravedlniť poľskej strane, prípadne aj ďalším krajinám, cez ktoré sa prelet uskutočnil, za uvedenie do omylu v súvislosti s nepravdivým zdôvodnením preletu z 26. 6. 2017: ,Preprava ministra vnútra Slovenskej republiky s delegáciou na pracovnú cestu do Ruska´?“ Nech sa páči, v zastúpení pán minister Kažimír.
Laššáková, Jana, podpredsedníčka NR SR (2014-11-08):
Pani poslankyňa Mezenská.
Šudík, Tomáš, poslanec NR SR (2020-11-25):
Ďakujem. Ja úplne kratulinko. Ja som o tom presvedčený, že poslanci tu majú sedieť a nevyhovárať sa, že body idú veľmi rýchlo. Mne to príde veľmi neúctivé, ďakujem.
Šeliga, Juraj, podpredseda NR SR (2020-11-03):
Ďakujem pekne. Prezentujme sa, prosím, a hlasujme. (Hlasovanie.) Prítomných 120, za 120, proti nikto, zdržal sa nikto, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pristúpime k hlasovaniu o pridelení návrhu výborom a určení gestorského výboru, ako aj lehoty na prerokovanie tohto návrhu zákona, nech sa páči.
Grendel, Gábor, poslanec NR SR (2024-06-20):
Ďakujem pekne. Trošku obšírnejšie sa k tomu vyjadrím potom vo vystúpení v rozprave, ale teraz vyslovene len v krátkosti k tomu pozmeňujúcemu návrhu. Pani poslankyňa, príde mi úplne absurdné, že vy seknete funkčné obdobie Ľuboša Machaja, generálneho riaditeľa RTVS v polovici jeho funkčného obdobia, ktoré by malo trvať päť rokov, a novému generálnemu riaditeľovi idete predĺžiť funkčné obdobie na šesť rokov. Veď to je úplne, už väčší prejav, neviem, či to je cynizmus, alebo ako to nazvať, že na jednej strane sa tvárite, že generálny riaditeľ toho nového verejnoprávneho média potrebuje dlhšie funkčné obdobie, aby mohol svoje strednodobé projekty presadiť a schváliť a dosiahnuť aj nejaké výsledky, a na druhej strane súčasnému generálnemu riaditeľovi nedoprajete ani to päťročné funkčné obdobie. Veď to si úplne protirečí.
Ondruš, Branislav, poslanec NR SR (2011-11-29):
Ďakujem. Ospravedlňujem sa, pán predseda. Vážené kolegyne a kolegovia, budem veľmi stručný. Pravdepodobne tí z vás, ktorí si prečítali aj spoločnú správu alebo ktorí si teraz vypočuli informáciu pána spoločného spravodajcu, tak počuli aj výsledok z rokovania výboru. Ja by som chcel v prvom rade všetkých poslancov teda vyzvať, aby podporili to, na čom sa dokázal dohodnúť aj sociálny výbor. Skutočne ten vládny návrh, ktorý prišiel do parlamentu a ktorý bol pôvodne schválený, je principiálne neakceptovateľný. A je neakceptovateľný predovšetkým v tom bode, ktorý namieta pán prezident. Ja som presvedčený o tom, že každý jeden z vás sa musí stotožniť s výhradou, že nie je možné ohodnotiť ľudský život na tisíc eur. Ja len zopakujem, že tá výhrada, tá pripomienka pána prezidenta smeruje práve k ustanoveniu, ktoré sa dotýka výšky pokút. A to, čo ste, vážení kolegovia, vážené kolegyne, z vládnej koalície schválili v prípade tohto zákona na minulej schôdzi, znamená, že ak sa zamestnávateľ dopustí prehrešku proti pravidlám bezpečnosti a ochrany zdravia pri práci a v dôsledku týchto prehreškov, ktoré odhalí inšpektorát práce, dôjde k zraneniu, k pracovnému úrazu s následkom smrti, tak maximálna výška pokuty, akú môže takýto nezodpovedný zamestnávateľ dostať podľa toho znenia, ktoré bolo pôvodne schválené, je tisíc eur, pričom v tejto chvíli platí ešte teda pôvodný zákon, kde je táto pokuta vo výške tridsaťtritisíc eur. Verím, že všetci uznáte, že zníženie pokuty za smrť spôsobenú na pracovisku, navyše z dôvodov, ktoré sú na strane zamestnávateľa, ohodnotiť na tisíc eur a dokonca to znížiť z tridsaťtritisíc na tisíc eur je skutočne neakceptovateľné. A práve preto verím, že aj všetci vládni poslanci, tak ako neakceptovali naše upozornenia a výhrady, keď sme prerokovávali tento zákon v prvých troch čítaniach, tak teraz sa stotožnia s tým tak ako naši kolegovia vo výbore pre sociálne veci a že podporia pripomienku pána prezidenta. Ďakujem pekne.
Kéry, Marián, poslanec NR SR (2023-12-19):
Ďakujem za slovo. Tiež by som chcel upozorniť členov zahraničného výboru, že rokovanie je dnes o trinástej hodine v miestnosti číslo 149. Ďakujem.
Glváč, Martin, podpredseda NR SR (2019-06-19):
Ďakujem. S faktickými poznámkami nikto. Končím možnosť prihlásiť sa. Ďalšia v rozprave – pani poslankyňa Milanová. Nech sa páči.
P. Hrušovský, predseda NR SR: (2005-02-08):
(Hlasovanie.) 140 prítomných, 102 za, 22 proti, 16 sa zdržalo. Návrh sme schválili. Teraz hlasujeme o bode 4. M. Abelovský, poslanec: Nie, hlasujeme o bode 6. Pardon, hlasujeme o bode 4.
Grendel, Gábor, podpredseda NR SR (2020-07-07):
Otváram všeobecnú rozpravu, do ktorej som dostal tri písomné prihlášky. Za poslanecký klub SMER pán Kamenický a po ňom pán poslanec Žiga a pán poslanec Puci. Ale ako prvý sa do rozpravy hlásil pán spravodajca, takže nech sa páči.
Šefčík, Marek, poslanec NR SR (2022-03-17):
Ďakujem. Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport, zároveň že za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade Slovenskej republiky.
Laurenčík, Milan, podpredseda NR SR (2021-06-18):
Pán poslanec Ivan Štefanec.
Blanár, Juraj, poslanec NR SR (2013-10-16):
Ďakujem. Ďakujem všetkým za vyjadrenie na moje vystúpenie. A budem sa venovať predovšetkým pánovi poslancovi Zajacovi. Pán poslanec, očakával som, že vo vašej faktickej poznámke aspoň poviete teda, ako ináč riešiť ten problém nákladnej kamiónovej dopravy cez obce a mestá po cestách II. a III. triedy, keď toto kritizujete. Vy ste vôbec neprišli s nejakým návrhom. Ale to je možno váš prístup, kritizovať a neprísť s návrhom. Tento návrh, ktorý je tu predložený, hovorí o tom, ako to riešiť, a myslím si, že efektívne k tomu pristupuje, dostať sa k záveru. A to, čo ste povedali, že náklady bude znášať samospráva, to znamená vyššie územné celky, vy ste to prečítali v prílohe, že to bude znášať samosprávny kraj. Áno, keď bude zavedené mýto, kde už to bude spoplatnené, vtedy, áno, je to tam napísané, takýmto spôsobom to bude aj znášať. To znamená, budú sa platiť aj náklady s tou prevádzkou toho mýta. Ale, ešte raz opakujem, a vy ste to povedali, budeme platiť náklady aj v prípade, keď je tam nulová sadzba. A s tým nesúhlasím. A pozrite si dobrý prepis vášho vystúpenia, pretože naozaj ste to povedali. No a, pán poslanec Hlina, vy si myslíte, že na krajoch sú ľudia, ktorí nedokážu počítať? Predsa určite tam bude zavedené mýto práve na takom úseku, kde bude evidentné, že je to potrebné zaviesť a že tie náklady, ktoré budú spojené s tým prevádzkovaním tohto mýta, budú nižšie, ako sú výnosy. To je úplne normálne. Predsa nikto to tam nezavedie, keď tam prejde pár kamiónov. Pán poslanec, tu si treba trošičku naozaj vstúpiť do svedomia. Čo je dôležité? Je tu nejaký inštitút, ktorý pomáha riešiť tento problém. A v prípade, že tam nebude, mýto dáva aj iný inštitút. A to je dobre.
Paška, Pavol, predseda NR SR (2012-11-06):
Pán poslanec Přidal uvedie v prvom čítaní hlasovanie o návrhu pánov poslancov Jozefa Viskupiča, Igora Matoviča, pani podpredsedníčky Eriky Jurinovej a pána poslanca Martina Fecka na vydanie zákona č. 351 o elektronických komunikáciách. Je to tlač 212. (Hlasovanie o návrhu poslancov Národnej rady Slovenskej republiky Jozefa Viskupiča, Igora Matoviča, Eriky Jurinovej a Martina Fecka na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov , tlač 212.)
P. Paška, predseda NR SR: (2008-07-03):
Tento bod sme neschválili. Pán spravodajca.
Pčolinský, Peter, poslanec NR SR (2018-10-24):
Ďakujem pekne. Martin, oceňujem, že snažil si sa byť vecný, ale myslím si, že mnohí tu prepadáte hystérii, váš argument je, že týmto zákonom Fico ide na Ústavný súd. No teda nejde. Ja si neviem predstaviť, že Fico tu dostane 90 hlasov, ak by išiel kandidovať, od nás ich určite nedostane a aj by som sa stavil, že ani od kotlebovcov, trošku ich lepšie poznám ako vy. Druhá vec je, tak ako povedal Milan, my naozaj od začiatku, veď tá debata bola, že 90 by bola ideálna. Všetci ste s tým súhlasili. Všetci ste o tom rozprávali. My sme to ešte, Boris to v diskusnej relácii v TA3, minulý týždeň to potvrdil, že ak taký návrh by bol, že tú 90 my si vieme predstaviť aj bez prezidenta. Tak čo ste teraz šokovaní, že držíme slovo? Že držíme to, čo sme hovorili celý čas? A to, že vy ste zmenili názor, že už 90 je zlá, lebo tam nie je prezident, no sorry, ale my nie sme poslanecký klub ani SaS-ky, ani OĽANO, my keď niečo tvrdíme, tak to tvrdíme celý čas. A vy nám vyčítate, že sme konzistentní v názoroch, že neskáčeme z hodiny na hodinu. A naozaj rozprávať tu o nejakých obchodoch a takýchto, takýchto nezmysloch, áno, môžeme sa ohradzovať, môžeme sa urážať, je mi to viete čo platné, tomu akože ja nezabránim, ale naozaj podľa mňa prepadáte hystérii úplne zbytočne a nakoniec len zopakujem, sme konzistentní v tom, čo tvrdíme celý čas, odkedy je táto debata, že ak by bola 90, my určite budeme za. A to, že sa z toho vynechá prezident? No ale je to ústavná väčšina. Tak, kurník, sme ústavodarcovia, alebo teda nie sme?
Paška, Pavol, predseda NR SR (2013-02-08):
Pán spravodajca? (Reakcia spravodajcu.) Nie. Prerušujem rokovanie o tomto bode programu. Budeme pokračovať v rokovaní o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov . Je to tlač 378. Poprosím pána poslanca, aby uviedol svoj návrh.
P. Farkas, poslanec: (2006-04-19):
K rozšíreniu pôsobnosti úradu dochádza v niekoľkých oblastiach. Najvýznamnejšou je oblasť územnej samosprávy, kde úrad nadobúda pôsobnosť kontroly týchto subjektov v plnom rozsahu, nie iba v obmedzenej miere, ako je to doteraz. Reforma verejnej správy si vyžaduje zaviesť nový systém financovania a kontroly verejných financií. Na samosprávne orgány bol prenesený značný objem finančných prostriedkov a na zabezpečenie kontroly ich použitia sú nevyhnutné účinné mechanizmy. Pôsobnosť úradu sa tiež jednoznačne rozširuje na kontrolu hospodárenia právnických osôb s majetkovou účasťou štátu, právnických osôb s majetkovou účasťou verejnoprávnych inštitúcií. Slovenskej republiky. Ako aj Fondu národného majetku. Rozširuje sa tiež kontrolná pôsobnosť úradu na hospodárenie všetkých subjektov, ktoré nadobúdajú prostriedky z rozvojových programov alebo z iných obdobných zdrojov zo zahraničia. Ďalšie rozšírenie pôsobnosti úradu sa vzťahuje na hospodárenie právnických osôb vykonávajúcich činnosť vo verejnom záujme, pričom okruh týchto subjektov už netvoria iba subjekty definované v zákone ako verejnoprávne inštitúcie. V záujme efektívnejšieho získavania údajov potrebných pre kontrolnú činnosť úradu sa navrhuje doplnenie platného zákona o ustanovenie umožňujúce získavať informácie o stave realizácie štátneho rozpočtu a súvisiacich údajov priamym využitím prierezového informačného systému štátnej pokladnice, rozpočtového informačného systému, prípadne iných informačných systémov. Týmto sa urýchli a zefektívni činnosť úradu v etape prípravy a výkonu kontroly. Vyššiu skupinu navrhovaných legislatívnych úprav tvoria tie, ktorými sa rieši nepresnosť formulácií platného zákona alebo ich nevhodnosť z legislatívnotechnického hľadiska, ako i tie, ktorými sa reaguje na zmeny uskutočňované v rámci verejných financií v súvislosti s jednotnou metodikou používanou v rámci Európskej únie. Prijatie zákona nebude mať zvýšený dopad na štátny rozpočet a návrh zákona je v súlade s Ústavou Slovenskej republiky a všeobecne záväznými právnymi predpismi, ako aj medzinárodnými dokumentmi, ktorými je Slovenská republika viazaná. Vážené panie poslankyne, vážení páni poslanci, v mene skupiny poslancov vás žiadam o podporu tohto predloženého návrhu zákona. Ďakujem pekne.
Pfundtner, Edita, poslankyňa NR SR (2018-06-19):
Vážený pán predsedajúci, v rozprave vystúpil jeden pán poslanec, nepodal však žiadny návrh. Preto prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 144 poslancov, za 98, proti 42, zdržali sa 4. Konštatujem, že tieto body boli schválené.
Kollár, Boris, predseda NR SR (2023-02-07):
Prosím, mikrofón si posuňte, lebo nie je vás počuť... Že ten vedľajší si zoberte.
Mikloško, Jozef, poslanec NR SR (2014-02-07):
Ja len veľmi krátko, aby som nezobral slovo pánovi Osuskému. S pánom Poliačikom plne súhlasím. Naozaj mladý človek musí ísť von, naučí sa reč, vidí iné kraje. V mladom veku je to absolútne nutné, ale vrátiť sa, to je dôležité. Ty si mal šťastie, keď si išiel do exotických krajín, že si nemusel mať vycestovaciu doložku, dolárový prísľub, colné prehlásenie, potvrdenie vojenskej knižky, pas, kamarátov tam, hentam. Teraz to už, chvalabohu, netreba, ale treba sa vrátiť. Ľudia, keď si zvyknú na ľahkú robotu, že dostanú aj dosť peňazí za to, tak chcú tam ostať a chcú ľahko dôjsť k peniazom, keď si vedec, keď si neviem čo, tak musíš dlho rozmýšľať, výsledok nula. Vymyslíš bicykel. Einstein povedal, že ľudia najradšej rúbu drevo, lebo tam vidia rýchlo výsledky a ten, kto začne mladosť týmto, môže zostať pri tom rúbaní dreva celý život. Ďakujem.
Baránik, Alojz, poslanec NR SR (2021-09-16):
Ďakujem. Ja by som sa zase chcel v stručnosti vyjadriť, pán kolega, k vášmu názoru v tom zmysle, že vás zaráža, že sa snaží tento návrh zákona vyriešiť to, že disciplinárne konania v súvislosti s právnickými povolaniami doteraz za vašich vlád prakticky nefungovali. A teraz vy vytýkate tomuto návrhu to, že sa majú disciplinárne stíhania zrýchliť tak, aby spravodlivosť v našej krajine mala trošku lepšie zapustené korene ako doteraz. Čiže je to z vašej strany, samozrejme, farizejstvo, lebo je jasné, že vy nechcete disciplinárne stíhať osoby s právnickým povolaním, pretože na tom je založená celá vaša politická filozofia, že nechcete právny štát, vy chcete gangsterský štát a v tom sme jednoducho nezmieriteľní nepriatelia. Ďakujem.
J. Valocký, poslanec: (2010-03-02):
Ja dokonca som rád, že minister zdravotníctva kúpil toľko vakcín, ako kúpil. A keď si povedal, že ty ako lekár a zodpovedný politik premiér Fico sa nedal zaočkovať, ani ja ako lekár, ako podpredseda zdravotného výboru som sa zaočkovať nedal, lebo považujem to za úplne zbytočné pri tom, keď niekto nie je iným ochorením vážne postihnutý. Áno? My sme napríklad do Fakultnej nemocnice Nitra dostali 1 080 vakcín. Zdravotnícki pracovníci napriek tomu, že boli upozornení na to, aby sa vakcínovať dali, sa zaočkovalo 17 ľudí. Z 1 080! Tak potom, pán predseda, buď si ty nadzdravotník, alebo iní zdravotníci tomuto nerozumejú. Ďakujem pekne.
P. Paška, predseda NR SR: (2007-06-26):
(Hlasovanie.) 124 prítomných, 44 za, 19 proti, 51 sa zdržalo, 10 nehlasovali. Tento pozmeňujúci návrh pána poslanca sme neschválili. Ďalej.
Šimečka, Michal, podpredseda NR SR (2024-01-25):
Ďakujem veľmi pekne. Na vaše vystúpenie je šesť faktických poznámok. Ako prvá pani poslankyňa Gažovičová.
Jurinová, Erika, podpredsedníčka NR SR (2012-10-25):
Ďakujem pánom poslancom, že nebudete vyrušovať.
Bugár, Béla, podpredseda NR SR (2016-04-26):
Pán poslanec Pčolinský.
Hrnčiar, Andrej, podpredseda NR SR (2019-04-04):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu kandidátov na sudcov Ústavného súdu. Nech sa páči, pán poslanec Klus.
Laurenčík, Milan, podpredseda NR SR (2021-12-14):
Rokujeme o zákone vrátenom prezidentkou, preto pristúpime k tretiemu čítaniu . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Budeme hlasovať o vrátenom zákone ako celku. Pán spoločný spravodajca, prosím, uveďte odporúčanie gestorského výboru.
Dostál, Ondrej, poslanec NR SR (2019-11-28):
Pán poslanec Baláž, ja som teraz úprimne šokovaný. Vy naozaj že nesúhlasíte s prílepkom, lebo teda pokiaľ si prílepky robíte sami v rámci koalície, tak za ne veselo hlasujete. (Reakcia z pléna.) Ste dávali, ste dávali prílepky k zákonu o podmienkach výkonu volebného právu, dali ste prílepok 50-dňové moratórium v zákone o volebnej kampani a to vám nevadilo, za to ste hlasovali. Úplne bežne, úplne bežne táto vládna koalícia, asi nebola schôdza, na ktorej by nebol nejaký prílepok, a vy si to vždycky odhlasujete, a teraz zrazu vám záleží na legislatívnej čistote. No, ja som úplne šokovaný a teda verím, že tento taký zdravý prístup a rešpekt k legislatívnym pravidlám si nielen vy, ale aj zvyšok súčasných koaličných strán zachová aj v zbytku volebného obdobia.
Grendel, Gábor, podpredseda NR SR (2023-05-17):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Pán poslanec Peter Kremský ako jediný. Končím možnosť prihlásiť sa ústne do rozpravy. Nech sa páči, pán poslanec.
Ledecký, Vladimír, poslanec NR SR (2022-10-04):
Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Krajniak, Milan, poslanec NR SR (2017-12-12):
Áno, áno. Vážený pán podpredseda, vážené kolegyne, kolegovia, účelom tejto právnej normy je zakázať reklamu na pôžičky, spotrebné úvery a ďalšie finančné úvery, napr. lízingy, v predvianočnom období, to znamená od 1. novembra tisíc..., každého roku, do 24. decembra každého roku a v zvyšku kalendárneho roku zaviesť pravidlo, že pri každej reklame na spotrebné úvery a pôžičky musí byť v jednej pätine veľkosti toho reklamného textu, reklamného priestoru zverejnený text: v prípade..., nesplácanie záväzkov môže viesť k exekúcii a predaju vášho majetku. Tento návrh by som chcel bližšie odôvodniť v rozprave, do ktorej sa hlásim ako prvý. Ďakujem pekne, pán predsedajúci.
Pčolinský, Peter, podpredseda NR SR (2023-02-09):
Ďakujem. Pán minister, pokiaľ máte záujem, môžte reagovať, pokiaľ nie v zmysle zákona musíte reagovať písomne. Poprosím... (reakcia z pléna), dobre. Poprosím, pán poslanec. (Reakcia poslanca.) Dal si, dobre. Teraz sa pýtam, či sa chce niekto do časti interpelácie prihlásiť ústne, okrem poslanca Svrčeka. Pán poslanec Ďurica, pán poslanec Fecko a tretí pán poslanec Svrček. Uzatváram možnosť ústnej, ústneho prihlásenia. Pán poslanec Ďurica ako prvý, nech sa páči.